Tuomo Saikkonen

Tuomo Antti Johannes Saikkonen (s. 20. kesäkuuta 1975 Kuopio) on suomalainen muusikko, joka tunnetaan Mokoman kitaristina ja taustalaulajana. Hän toimii myös Mokoma-yhtyeen jäsenten perustaman Sakara Records -levy-yhtiön toimitusjohtajana. 

Saikkosen ensimmäinen levyttänyt yhtye oli joutsenolainen Mind Riot, jossa hän lauloi ja soitti kitaraa. Yhtye julkaisi kaksi albumia 1990-luvun puolivälissä. Hän on laulanut myös The Machetessa.

Saikkonen käyttää ESP-merkkisiä kitaroita ja Mesa/Boogien Stiletto Trident-vahvistinta sekä Mesa/Boogien 4x12 Recto Standard Slant+Straight-kaappeja.

Lähteet 

Suomalaiset metallimusiikin kitaristit
Suomalaiset metallimusiikin laulajat
Mokoman jäsenet
Vuonna 1975 syntyneet
Elävät henkilöt